Läheisenä Kuopion yliopistollisessa sairaalassa

|  |  |
| --- | --- |
| Kuvaus: | KYSissä toteutetaan perhehoitotyön mallia, jossa läheisen läsnäoloa arvostetaan osana potilaan hyvinvoinnin edistämistä.  |

**Vierailulle saapuminen**

* Kun tulet omalla autolla, voit pysäköidä KYSin pysäköintitaloissa, jotka sijaitsevat Kaarisairaalan ja Sädesairaalan vieressä (auton korkeus max. 220 cm). Pysäköinnin voit maksaa käteisellä tai sirullisilla pankki- ja luottokorteilla.
* Mikäli tarvitset majoitusta sairaalan läheisyydestä, esimerkiksi pitkän välimatkan takia, voit varata vierailuhuoneen sairaalan läheisyydestä. Lisätietoa saat sairaalan verkkosivuilta.

**Vierailun aikana**

* Sairaalassa on vapaat vierailuajat, sovi vierailusi kuitenkin ennakkoon läheisesi kanssa.
* Hoitovastuu läheisestäsi on henkilökunnalla. Voit aina kertoa hoitoon liittyvistä ja vaikuttavista asioita henkilökunnalle läheisesi suostumuksella.
* Henkilökuntaa sitoo vaitiolovelvollisuus, tätä toivomme myös vierailijoilta. Huomioithan muiden potilaiden yksityisyyden ja tietosuojan.
* Huolehdithan käsihygieniastasi vierailun aikana. Käsidesinfektiopisteet löydät sairaalan aulatiloista, osastoilta ja potilashuoneista.
* Voit yöpyä läheisesi luona silloin, jos hän on majoittuneena yhden hengen huoneeseen. Sovi yöpymisjärjestelyistä ennakkoon osaston henkilökunnan kanssa.
* Vältäthän voimakkaiden hajusteiden käyttöä vieraillessasi sairaalassa.
* KYS on savuton sairaala ja tupakointi on sallittua vain erikseen merkityillä paikoilla.
* Päihteiden tuonti ja käyttö sairaalassa on kielletty.
* Sairaalassa on nollatoleranssi asiattoman käyttäytymisen suhteen.

**Hyvä tietää**

* Sosiaalityöntekijältä saat neuvoa ja ohjausta läheisesi asioiden hoitamiseen.
* Sairaalapapin kanssa voit keskustella omaan jaksamiseesi liittyvistä asioista.
* Henkilökunnalta saat psykososiaalista apua ja tukea. Tarvittaessa sinut ohjataan muun tuen piiriin.
* Jos läheisesi hoito ei sujunut toivotulla tavalla, voit tehdä siitä vaaratilanneilmoituksen.
* Sovi läheisten keskuudesta yhteyshenkilö, joka välittää terveiset muille läheisille. Tällä tavalla mahdollistetaan henkilökunnan keskittyminen hoitotyöhön.
* Jos koet olevasi flunssassa tai epäilet sairastavasi muuta tarttuvaa tautia, siirrä vierailuasi ja ole yhteydessä läheiseesi puhelimen välityksellä. Näin turvataan, ettei tarttuva tauti leviä sairaalassa.
* Sairaalassa on kaksi lounasravintolaa Hilima Pääsairaalassa ja Kaarre Kaarisairaalassa. Lounasravintoloista on saatavilla myös aamiaista arkiaamuisin.
* Pääsairaalassa sijaitsee apteekki, kanttiinipalvelut, pankkiautomaatti ja OLKA-piste, josta saa tietoa potilasjärjestötoiminnasta.
* Voit halutessasi antaa palautetta asiakaspäätteellä tai KYSin verkkosivujen kautta.
* Muista oma jaksamisesi ja riittävän levon merkitys.

Lisätietoja saat hoitavan yksikön henkilökunnalta ja psshp.fi verkkosivuilta.

Puhelinvaihde017 173 311

Neuvonta017 173 991